hotchpotch/miracl-hf-unified huggingface dataset:
วอลเลย์บอลยุวชนหญิงชิงแชมป์โลก 2013
วอลเลย์บอลยุวชนชิงแชมป์โลก 2013 () ได้มีการจัดขึ้นที่จังหวัดนครราชสีมา ประเทศไทย ตั้งแต่วันที่ 26 กรกฎาคม ถึง 4 สิงหาคม พ.ศ. 2556 รายการนี้เป็นการแข่งขันครั้งแรกที่มีทีมเข้าร่วมถึง 20 ทีม
20 ทีมจะได้รับการแบ่งออกเป็น 4 สาย ๆ ละ 5 ทีมโดยแต่ละสายจะทำการแข่งขันแบบพบกันหมด ทีมที่ได้อันดับล่างของแต่ละสายจะทำการแข่งเพื่อชิงที่ 17-20 ในระบบการแข่งขันแบบพบกันหมด
ส่วนทีมที่เหลือ 16 ทีมจะแข่งกันเพื่อเข้ารอบแปดทีมสุดท้ายด้วยการแข่งขันแบบเพลย์ออฟ (ที่ 1 ของสายเอ พบกับที่ 4 ของสายบี ฯลฯ) ซึ่งผู้ชนะเพลย์ออฟจะผ่านเข้าสู่รอบก่อนรอง, รองชนะเลิศ และรอบชิงชนะเลิศเพื่อชิงที่ 1 ถึง 8 ในขณะที่ผู้แพ้รอบเพลย์ออฟจะเข้าแข่งขันในรอบจัดอันดับ เช่นเดียวกับระบบรอบก่อนรอง, รองชนะเลิศ และรอบชิงชนะเลิศ ที่มีการชิงที่ 9 ถึง 16
ชาติชายฮอลล์ และลิปตพัลลภฮอลล์ ภายในสนามกีฬาเฉลิมพระเกียรติ 80 พรรษา 5 ธันวา 2550 จังหวัดนครราชสีมา สยามสปอร์ตซินดิเคท ได้ลิขสิทธิ์ถ่ายทอดการแข่งขันวอลเลย์บอลเวิลด์ยุวชนหญิงอายุไม่เกิน 18 ปีชิงแชมป์โลก ในทุกนัดการแข่งขันที่วอลเลย์บอลยุวชนหญิงทีมชาติไทยลงแข่ง รวมถึงเทปบันทึกการแข่งขันนัดต่าง ๆ ผ่านทางช่อง SMM TV
อนันต์ กลินทะ
พลอากาศเอก อนันต์ กลินทะ เป็นอดีตรัฐมนตรีว่าการกระทรวงมหาดไทย ในรัฐบาลพลเอกสุจินดา คราประยูร และเป็นอดีตรองผู้บัญชาการทหารอากาศ
พลอากาศเอก อนันต์ กลินทะ เคยรับราชการเป็นทหารประจำกองทัพอากาศไทย เคยดำรงตำแหน่งสูงสุดคือ รองผู้บัญชาการทหารอากาศ
ในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) ได้มีการแต่งตั้งคณะกรรมการนโยบายแห่งชาติ ซึ่งเขาได้รับแต่งตั้งในครั้งนั้นด้วย ต่อมาเขาได้รับตำแหน่งรัฐมนตรีช่วยว่าการกระทรวงมหาดไทย ในรัฐบาลนายอานันท์ ปันยารชุน
ต่อมาในปี พ.ศ. 2535 ได้รับแต่งตั้งเป็นรัฐมนตรีว่าการกระทรวงมหาดไทย ในรัฐบาลพลเอกสุจินดา คราประยูร และเป็นสมาชิกวุฒิสภาในปีเดียวกัน
ถิรชัย วุฒิธรรม
นายถิรชัย วุฒิธรรม เป็นอดีตสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย และเป็นอดีตสมาชิกสภาผู้แทนราษฎรแบบสัดส่วน สังกัดพรรคเพื่อแผ่นดิน อดีตสมาชิกวุฒิสภา อดีตรองผู้ว่าราชการกรุงเทพมหานคร
ถิรชัย เกิดเมื่อวันที่ 25 มีนาคม พ.ศ. 2493 จบการศึกษาชั้นมัธยมศึกษาจากโรงเรียนอำนวยศิลป์ ระดับปริญญาตรี สาขาจิตวิทยา จากCornell สหรัฐอเมริกา และปริญญาตรี สาขาบริหารธุรกิจ และปริญญาตรี สาขาการบริหารจัดการกอล์ฟ จากมหาวิทยาลัยรามคำแหง และได้รับปริญญาดุษฎีกิตติมศักดิ์ สาขาการศึกษาต่อเนื่อง จากมหาวิทยาลัยรามคำแหง
วิทยาลัยป้องกันราชอาณาจักร(วปอ.)รุ่นที่4 (ปี 2534-2535) มีเพื่อนร่วมรุ่นเช่น ประชา มาลีนนท์ , พล.อ.มงคล อัมพรพิสิฎฐ์ , ห้างทอง ธรรมวัฒนะ, พล.อ.จรัล กุลละวณิชย์ , พล.อ.นฤนาท กัมปนาทแสนยากร เป็นต้น
ถิรชัย วุฒิธรรม มีบทบาทในวงการกีฬาหลายชนิด เคยดำรงตำแหน่งอุปนายกสมาคมฟุตบอลแห่งประเทศไทย ในพระบรมราชูปถัมภ์ อุปนายกสมาคมรักบี้ ในพระบรมราชูปถัมภ์ และสมาคมกีฬาอีกนับสิบสมาคม เป็นคณะกรรมการการกีฬาแห่งประเทศไทย ในส่วนของงานการเมืองเขาเคยดำรงตำแหน่งสมาชิกสภานิติบัญญัติแห่งชาติ เคยดำรงตำแหน่งรองผู้ว่าราชการกรุงเทพมหานคร เคยเป็นที่ปรึกษารัฐมนตรีหลายกระทรวง ดำรงตำแหน่งเลขาธิการรัฐมนครีว่าการกระทรวงยุติธรรม เป็นที่ปรึกษากิตติมศักดิ์ผู้ว่าราชการกรุงเทพมหานคร (นายอภิรักษ์ โกษะโยธิน) เป็นผู้มีบทบาทในการพัฒนากรุงเทพมหานครในทุกยุคสมัย เป็นกรรมการบริหารบริษัทการบินไทย จำกัด (มหาชน) กรรมการบริหารบริษัทการท่าอากาศยานไทย จำกัด (มหาชน) และดำรงตำแหน่งบอร์ดบริษัทรัฐวิสาหกิจอีกหลายแห่ง เขายังเป็นพลเรือนผู้มีบทบาทในแวดวงทหารหลายยุคสมัย โดยเฉพาะช่วงปี 2532-2550 ไล่ตั้งแต่ยุคของ พล.อ.อ. เกษตร โรจนนิล จนถึง ผบ.เหล่าทัพหลายยุคสมัย เป็นผู้มีประสบการณ์และความรู้ในแวดวงกีฬาและการเมือง ปัจจุบันดำรงตำแหน่งประธานกรรมการบริษัท M picture entertainment จำกัด (มหาชน) ในเครือ Major Cineplex
ในการเลือกตั้ง พ.ศ. 2550 ถิรชัย วุฒิธรรม ลงสมัครรับเลือกตั้งสมาชิกสภาผู้แทนราษฎรแบบสัดส่วน ในสังกัดพรรคเพื่อแผ่นดิน (กลุ่มพลตำรวจเอก ประชา พรหมนอก) แต่ไม่ได้รับเลือกตั้ง แต่ต่อมาได้เลื่อนขึ้นมาแทนตำแหน่งที่ว่างของหม่อมราชวงศ์กิติวัฒนา ไชยันต์ ต่อมาในการเลือกตั้ง พ.ศ. 2554 เขาลงสมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 74 และได้เลื่อนขึ้นเป็นสมาชิกสภาผู้แทนราษฎรแบบบัญชีรายชื่อ แทนนายยุรนันท์ ภมรมนตรี ที่ลาออกไปลงสมัครรับเลือกตั้งสมาชิกสภาผู้แทนราษฎรแทนตำแหน่งที่ว่างในเขตเลือกตั้งที่ 12 กรุงเทพมหานคร ต่อมาเขาได้ลาออกจากการเป็น ส.ส. เมื่อวันที่ 18 ตุลาคม พ.ศ. 2556
กองทัพออสเตรเลีย
กองทัพออสเตรเลีย () เป็นองค์การทางทหารซึ่งรับผิดชอบการป้องกันประเทศออสเตรเลีย ประกอบด้วยกองทัพเรือ กองทัพบก กองทัพอากาศ และหน่วย "สามเหล่าทัพ" อีกจำนวนหนึ่ง กองทัพออสเตรเลียมีกำลังพลเต็มเวลาและกองหนุนประจำการกว่า 80,000 นาย และได้รับการสนับสนุนโดยกระทรวงกลาโหมและหน่วยงานพลเรือนอื่น
M1911 Pistol
อูนไบควอเดียม
อูนไบควอเดียม ( , ) เป็นธาตุที่มีเลขอะตอมเท่ากับ 124 และมีสัญลักษณ์ Ubq
"อูนไบควอเดียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-ยูเรเนียม" (eka-uranium) 
อูนไบควอเดียมเป็นธาตุในหมู่ซูเปอร์แอกทิไนด์
อูนไบเทรียม
อูนไบเทรียม ( , ) เป็นธาตุที่มีเลขอะตอมเท่ากับ 123 และมีสัญลักษณ์ Ubt
"อูนไบเทรียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-โพรแทกทิเนียม" (eka-protactinium)
อูนไบเทรียมเป็นธาตุในหมู่ซูเปอร์แอกทิไนด์
อูนไบเพนเทียม
อูนไบเพนเทียม ( , ) เป็นธาตุที่มีเลขอะตอมเท่ากับ 125 และมีสัญลักษณ์ Ubp
"อูนไบเพนเทียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-เนปทูเนียม" (eka-neptunium)
อูนไบเพนเทียมเป็นธาตุในหมู่ซูเปอร์แอกทิไนด์
อูนไบเฮกเซียม
อูนไบเฮกเซียม ( , ) เป็นธาตุที่มีเลขอะตอมเท่ากับ 126 และมีสัญลักษณ์ Ubh
"อูนไบเฮกเซียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-พลูโทเนียม" (eka-plutonium)
อูนไบเฮกเซียมเป็นธาตุในหมู่ซูเปอร์แอกทิไนด์
อูนไบเซปเทียม
อูนไบเซปเทียม ( , ) เป็นธาตุที่มีเลขอะตอมเท่ากับ 127 และมีสัญลักษณ์ Ubs
"อูนไบเซปเทียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-อะเมริเซียม" (eka-americium)
อูนไบเซปเทียมเป็นธาตุในหมู่ซูเปอร์แอกทิไนด์
อูนเฮกซ์ออกเทียม
อูนเฮกซ์ออกเทียม ( , ) เป็นธาตุที่มีเลขอะตอมเท่ากับ 168 และมีสัญลักษณ์ Uho
"อูนเฮกซ์ออกเทียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-ฟลีโรเวียม" (eka-flerovium)
ถ้าดูที่ตารางธาตุแล้วจะพบว่าธาตุนี้อยู่ในหมู่ก๊าซมีตระกูลซึ่งทำให้สามารถเดาได้ว่าธาตุนี้อาจจะเป็นแก๊สและมีลักษณะคล้ายกับอูนอูนออกเทียม
ธาตุนี้ยังไม่ถูกค้นพบ
ไคจู
ไคจู () เป็นคำในภาษาญี่ปุ่นซึ่งแปลตรงตัวว่า "สัตว์ประหลาด" อย่างไรก็ตาม คำว่าไคจูได้รับการแปลเป็นภาษาอังกฤษในระดับสากลว่าเป็น "สัตว์ประหลาด" หรือ "สัตว์ประหลาดยักษ์" และหมายถึงภาพยนตร์นิยายวิทยาศาสตร์ที่มีสิ่งมีชีวิตที่แปลกประหลาดขนาดใหญ่ ภาพยนตร์ไคจูมักจะแสดงให้เห็นถึงฉากที่มีไคจูถล่มเมืองสำคัญในประเทศญี่ปุ่นหรือตื่นตะลึงไปกับการต่อสู้กับไคจูตัวอื่นที่อาจมีอยู่หลายตัว
ไคจูที่มีชื่อเสียงที่สุดคือก็อตซิลลา ส่วนไคจูที่โดดเด่นรายอื่น ได้แก่ กาเมรา, มอธรา, คิงกิโดรา, เมก้าก็อดซิลลา และโรแดน นอกจากนี้ คำว่า อุลตร้า-"ไคจู" มาจากการใช้เพื่อสื่อถึงบรรดาสัตว์ประหลาดใน"อุลตร้าซีรีส์"
นิยามที่เกี่ยวข้องประกอบด้วย ไคจูเองะ () ซึ่งเป็นภาพยนตร์ที่มีสัตว์ประหลาดขนาดยักษ์ หรือ ไคจิน () รวมถึง ไดไคจู () โดยเฉพาะความหมายของสัตว์ประหลาดขนาดใหญ่ที่หลากหลาย
ไคจูโดยปกติแล้วจะจำลองรูปแบบมาจากสัตว์, แมลง หรือสัตว์ในตำนานตามธรรมเนียมนิยม อย่างไรก็ตาม ยังมีตัวอย่างที่แปลกใหม่มากขึ้นดังเช่น "เจ็ทแมน" ที่มีสัตว์ประหลาดอิงรูปแบบตามสัญญาณไฟจราจร, ก๊อกน้ำ และมะเขือเทศ หรืออย่าง"คาเมนไรเดอร์ซูเปอร์-วัน" ซึ่งประกอบด้วยกองทัพสัตว์ประหลาดที่อิงของใช้ภายในบ้าน ดังเช่น ร่ม และกระไดอเนกประสงค์
รถไฟฟ้าโมโนเรล สายบางปู-สุวรรณภูมิ
รถไฟฟ้าโมโนเรล สายบางปู-สุวรรณภูมิ เป็นโครงการรถไฟฟ้าเพื่อเชื่อมต่อระบบขนส่งมวลชนทางรางระหว่าง รถไฟฟ้าบีทีเอส สายสุขุมวิท และ รถไฟฟ้าเชื่อมท่าอากาศยานสุวรรณภูมิ เข้าด้วยกันในพื้นที่ด้านตะวันออกของจังหวัดสมุทรปราการ
แนวคิดโครงการเกิดจาก อบจ. สมุทรปราการ มีนโยบายลงทุนโครงการรถไฟฟ้าขนาดเบา เพื่อร่นระยะการเดินทางของคนในพื้นที่ นักท่องเที่ยว รวมถึงชาวต่างชาติที่ลงจากท่าอากศยานสุวรรณภูมิ สามารถเดินทางโดยรถไฟฟ้าเข้าสู่ใจกลางกรุงเทพมหานครและสมุทรปราการได้อย่างรวดเร็ว ขณะเดียวกันพื้นที่สมุทรปราการเริ่มเกิดวิกฤติจราจรที่ทำให้การเดินทางต้องใช้เวลานานขึ้น และยังช่วยสนับสนุนแผนการพัฒนาสมุทรปราการให้ก้าวไปสู่เมืองท่องเที่ยวเชิงประวัติศาสตร์และธรรมชาติชายฝั่ง
โครงการเริ่มต้นจากสถานีบางปู (E28) รถไฟฟ้าบีทีเอส สายสุขุมวิท ของ การรถไฟฟ้าขนส่งมวลชนแห่งประเทศไทย บนถนนสุขุมวิท วิ่งไปตามแนว ถนนตำหรุ-บางพลี ถนนกิ่งแก้ว แล้วไปสิ้นสุดที่ ท่าอากาศยานสุวรรณภูมิ รวมระยะทางประมาณ 23.39 กิโลเมตร
2060 ไครอน
ดาวหางไครอน () ชื่อทางการ95P/chiron หรือ 2060ไครอน ดาวหางดวงนี้มีคาบ 51ปี มีวงโครจรไม่เสถียร แปรเปลี่ยนระว่างดาวเสาร์กับดาวยูเรนัส ปีที่ค้นพบ1977Charles Thomas Kowal เป็นผู้ค้นพบ ดอนค้นพบผู้ค้นพอจัดให้เป็นดาวเคราะน้อยตอนค้นพบ
เงิน บุญสุภา
นายเงิน บุญสุภา เป็นอดีตรัฐมนตรีช่วยว่าการกระทรวงศึกษาธิการ ในรัฐบาลพลเอก สุจินดา คราประยูร และเป็นอดีตสมาชิกสภาผู้แทนราษฎรจังหวัดสระบุรี 7 สมัย
นายเงิน บุญสุภา เกิดเมื่อวันที่ 26 มกราคม พ.ศ. 2476 เป็นบุตรของนายธรรม กับนางหุ่น บุญสุภา สมรสกับนางจินตนา บุญสุภา มีบุตร 4 คน เขาจบการศึกษาชั้นมัธยมศึกษาจากโรงเรียนศึกษาผู้ใหญ่พุแควิทยาคม จังหวัดสระบุรี
เงิน บุญสุภา ประกอบอาชีพเป็นเกษตรกร ต่อมาเขาได้รับเลือกตั้งเป็นผู้ใหญ่บ้าน และหันมาทำธุรกิจหินอ่อน โดยก่อตั้งบริษัท โรงโม่หินสุภา และโรงโม่หินเกียรติกมล เขาได้รับเลือกตั้งเป็นสมาชิกสภาจังหวัดสระบุรี (สจ.) ในปี พ.ศ. 2518 และเป็นประธานสภาจังหวัดสระบุรี 4 สมัย
ต่อมาเขาได้รับเลือกตั้งเป็นสมาชิกสภาผู้แทนราษฎรจังหวัดสระบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย พร้อมกันกับพลตรีประมาณ อดิเรกสาร และนายปองพล อดิเรกสาร จากนั้นในการเลือกตั้ง พ.ศ. 2529 และ พ.ศ. 2531 เขาย้ายมาสังกัดพรรคราษฎร ในการเลือกตั้งเดือนมีนาคม พ.ศ. 2535 สังกัดพรรคสามัคคีธรรม และย้ายกลับมาสังกัดพรรคชาติไทย ในเดือนกันยายน พ.ศ. 2535 และย้ายมาสังกัดพรรคความหวังใหม่ ในการเลือกตั้ง พ.ศ. 2539 และพรรคไทยรักไทย ในการเลือกตั้ง พ.ศ. 2544
เงิน บุญสุภา เคยได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลพลเอก สุจินดา คราประยูร (ครม.48) ก่อนจะเกิดเหตุการณ์พฤษภาทมิฬ
มีอา ฟาร์โรว์
มีอา ฟาร์โรว์ () เป็นนักแสดงชาวอเมริกัน นักร้อง มนุษยธรรม และอดีตนางแบบ
ฟาร์โรว์ เริ่มแสดงครั้งแรกจากบทบาท Allison MacKenzie ใน Peyton Place และได้รับยินยอมสำหรับการแต่งงานระยะสั้น ๆกับแฟรงก์ ซินาตรา บทบาทครั้งแรกในภาพยนตร์เรื่องแรกกับบท โรสแมรี่ จากเรื่อง Rosemary's Baby ของ โรมัน โปลันสกี เธอได้เสนอเข้าชิง รางวัลบาฟต้า และ รางวัลลูกโลกทองคำ สาขานักแสดงหญิงยอดเยี่ยม เธอได้ปรากฏในภาพยนตร์ เช่น "John and Mary, Follow Me!, The Great Gatsby" และ "Death on the Nile"
เวนเจินส์ (2005)
เวนเจินส์ (2005) () เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2005 ซึ่งจัดเป็นปีที่ 5 ในชื่อเวนเจินส์ สถานที่จัดคือThomas & Mack Center ในเมืองLas Vegas, Nevada เมื่อวันที่ 26 มิถุนายน ค.ศ. 2005 ซึ่งจัดหลังจากศึกอีซีดับเบิลยู วันไนท์สแตนด์ (2005)
มานะ รัตนโกเศศ
พลเอกมานะ รัตนโกเศศ (16 กันยายน พ.ศ. 2468 - ??? พ.ศ. 2545) อดีตรองนายกรัฐมนตรี อดีตรัฐมนตรีว่าการกระทรวงศึกษาธิการ และเป็นอดีตสมาชิกสภาผู้แทนราษฎรจังหวัดนครพนม 3 สมัย
พลเอกมานะ รัตนโกเศศ เกิดเมื่อวันที่ 16 กันยายน พ.ศ. 2468 เป็นบุตรของหลวงบภิบาลวรเดช (กัน รัตนโกเศศ) กับ นางบุญรอด รัตนโกเศศ สำเร็จการศึกษาหลักสูตรนายร้อยเทคนิค จาก โรงเรียนนายร้อยพระจุลจอมเกล้า
พลเอกมานะ เสียชีวิตเมื่อปี พ.ศ. 2545
พลเอกมานะ เริ่มรับราชการ ด้วยการร่วมรบในสงครามเอเชียบูรพา ใน พ.ศ. 2487 จากนั้นได้ร่วมรบกับสหประชาชาติ ใน สงครามเกาหลี และ สงครามเวียดนาม และดำรงตำแหน่งสำคัญๆ หลายตำแหน่ง อาทิ นายทหารพิเศษประจำกรมทหารปืนใหญ่ที่ 1 รักษาพระองค์, รองเสนาธิการทหารบก, ผู้ช่วยผู้บัญชาการทหารบก ทางการทหารเรื่อยมา จนเกษียณอายุราชการ ในตำแหน่งนายทหารพิเศษประจำกรม ม.4 รักษาพระองค์
พลเอกมานะ ลงรับสมัครเลือกตั้งสมาชิกสภาผู้แทนราษฎรจังหวัดนครพนม ในการเลือกตั้ง พ.ศ. 2529 และได้รับเลือกติดต่อกัน จนถึง เดือนมีนาคม พ.ศ. 2535 รวม 3 สมัย
นอกจากนี้ พลเอกมานะ เคยดำรงดำแหน่งเลขาธิการ และ หัวหน้าพรรคราษฎร (พ.ศ. 2529) อีกด้วย
พลเอกมานะ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงศึกษาธิการ ในพ.ศ. 2529 ในรัฐบาลพลเอกเปรม ติณสูลานนท์ ต่อมาเป็นรัฐมนตรีว่าการกระทรวงศึกษาธิการ ในรัฐบาลพลเอกชาติชาย ชุณหะวัณ เมื่อปี พ.ศ. 2531 และได้รับโปรดเกล้าฯ แต่งตั้งเป็นรองนายกรัฐมนตรี (2 สมัย) ในรัฐบาลพลเอกชาติชาย เช่นเดียวกัน
พลเอกมานะ รัตนโกเศศ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
เวนเจินส์ (2006)
เวนเจินส์ (2006) () เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2006 ซึ่งจัดเป็นปีที่ 6 ในชื่อเวนเจินส์ สถานที่จัดคือCharlotte Bobcats Arena ในเมืองชาร์ลอตต์, รัฐนอร์ทแคโรไลนา เมื่อวันที่ 25 มิถุนายน ค.ศ. 2006 ซึ่งจัดหลังจากศึกอีซีดับเบิลยู วันไนท์สแตนด์ (2006)
วีระ ปิตรชาติ
วีระ ปิตรชาติ เป็นอดีตรัฐมนตรีช่วยว่าการกระทรวงมหาดไทย ในรัฐบาลพลเอก สุจินดา คราประยูร และอดีตผู้ว่าการการไฟฟ้าส่วนภูมิภาค
วีระ ปิตรชาติ หรือ ดร.วีระ ปิตรชาติ เกิดเมื่อวันที่ 18 ตุลาคม พ.ศ. 2475 เป็นบุตรของหลวงประพันธไพรัชภาค (ปิตรชาติ) กับนางกองทรัพย์ ปิตรชาติ สมรสกับนางกานดา ปิตรชาติ มีบุตร 2 คน
วีระ ถึงแก่กรรมในปี พ.ศ. 2544 และได้รับพระราชทานเพลิงศพในวันที่ 2 มีนาคม พ.ศ. 2545 ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร
วีระ ปิตรชาติ เคยเป็นผู้ว่าการการไฟฟ้าส่วนภูมิภาค และเป็นผู้ก่อตั้งสโมสรการไฟฟ้าภูมิภาค
วีระ ปิตรชาติ เคยได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอก สุจินดา คราประยูร (ครม.48) ก่อนจะเกิดเหตุการณ์พฤษภาทมิฬ
สมบัติ ศรีสุรินทร์
นายสมบัติ ศรีสุรินทร์ เป็นสมาชิกสภาผู้แทนราษฎรจังหวัดสุรินทร์ สังกัดพรรคเพื่อไทย และเป็นอดีตรัฐมนตรีช่วยว่าการกระทรวงการต่างประเทศ ในรัฐบาลพลเอก สุจินดา คราประยูร
สมบัติ ศรีสุรินทร์ เกิดเมื่อวันที่ 29 สิงหาคม พ.ศ. 2489 เป็นบุตรของนายต่วน ศรีสุรินทร์ กับนางประยงค์ ศรีสุรินทร์ สำเร็จการศึกษาระดับปริญญาตรี จากมหาวิทยาลัยลีดส์ และปริญญาโท M.COM จากมหาวิทยาลัยเบอร์มิงแฮม
สมบัติ ศรีสุรินทร์ ได้รับเลือกตั้งเป็นสมาชิกสภาผู้แทนราษฎรจังหวัดสุรินทร์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย ต่อมาในปี พ.ศ. 2529 ได้ย้ายมาสังกัดพรรครวมไทย ได้รับเลือกตั้งอีกสมัยในการเลือกตั้ง พ.ศ. 2531 จากนั้นได้ย้ายมาสังกัดพรรคสามัคคีธรรม ในการเลือกตั้งเดือนมีนาคม พ.ศ. 2535 และพรรคความหวังใหม่ ในการเลือกตั้งเดือนกันยายน พ.ศ. 2535
ในการเลือกตั้ง พ.ศ. 2538 สังกัดพรรคชาติไทย และย้ายกลับไปสังกัดพรรคความหวังใหม่อีกครั้งในการเลือกตั้ง พ.ศ. 2539 ต่อมาในการเลือกตั้ง พ.ศ. 2544 เขาลงสมัครรับเลือกตั้งในเขตเลือกตั้งที่ 5 ในสังกัดพรรคความหวังใหม่ แต่พ่ายให้กับนายประดุจ มั่นหมาย จากพรรคไทยรักไทย ซึ่งต่อมาเขาจึงได้ย้ายมาสังกัดพรรคไทยรักไทยด้วย
ในการเลือกตั้ง พ.ศ. 2554 เขาได้รับเลือกตั้งเป็น ส.ส. อีกสมัยในนามพรรคเพื่อไทย
สมบัติ ศรีสุรินทร์ เคยได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลพลเอก สุจินดา คราประยูร (ครม.48) ก่อนจะเกิดเหตุการณ์พฤษภาทมิฬ
ชวลิต โอสถานุเคราะห์
นายชวลิต โอสถานุเคราะห์ (เกิด 16 พฤษภาคม พ.ศ. 2477) อดีตรัฐมนตรีช่วยว่าการกระทรวงการคลัง และเป็นอดีตสมาชิกสภาผู้แทนราษฎรจังหวัดขอนแก่น 3 สมัย
นายชวลิต โอสถานุเคราะห์ เกิดเมื่อวันที่ 16 พฤษภาคม พ.ศ. 2477 สำเร็จการศึกษาจาก วิทยาลัยเทคนิคกรุงเทพ
ชวลิต ลงรับสมัครเลือกตั้งสมาชิกสภาผู้แทนราษฎรจังหวัดขอนแก่น ในการเลือกตั้ง พ.ศ. 2529 และได้รับเลือกติดต่อกัน จนถึง เดือนมีนาคม พ.ศ. 2535 รวม 3 สมัย
ชวลิต ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงการคลัง ในเดือนมีนาคม พ.ศ. 2535 (ครม.48) ในรัฐบาลพลเอกสุจินดา คราประยูร ก่อนเกิดเหตุการณ์พฤษภาทมิฬ
ชวลิต โอสถานุเคราะห์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
รายนามประธานาธิบดีพม่า
ต่อไปนี้คือ รายนามประธานาธิบดีพม่า หลังพม่าได้รับเอกราช
พระเจ้าวิลเลิมที่ 1 แห่งเนเธอร์แลนด์
พระเจ้าวิลเลิมที่ 1 หรือ พระเจ้าวิลเลียมที่ 1 แห่งเนเธอร์แลนด์ (; ; 24 สิงหาคม พ.ศ. 2315 - 12 ธันวาคม พ.ศ. 2386) เป็นเจ้าชายแห่งออเรนจ์ พระมหากษัตริย์เนเธอร์แลนด์พระองค์แรก และแกรนด์ดยุกลักเซมเบิร์ก
พระเจ้าวิลเลิมที่ 1 เสด็จพระราชสมภพเมื่อวันที่ 24 สิงหาคม พ.ศ. 2315 เป็นพระราชโอรสในเจ้าชายวิลเลิมที่ 5 แห่งออเรนจ์ กับเจ้าหญิงวิลเฮ็ลมีนาแห่งปรัสเซีย
พระเจ้าวิลเลิมที่ 1 ทรงครองราชย์เป็นเจ้าชายแห่งราชรัฐเนเธอร์แลนด์เมื่อ 6 ธันวาคม พ.ศ. 2356 หลังจากนั้น 2 ปี พระองค์ก็ได้ทรงก่อตั้งสหราชอาณาจักรเนเธอร์แลนด์ขึ้น ทำให้พระองค์ได้ดำรงตำแหน่งแกรนด์ดยุกลักเซมเบิร์กอีกตำแหน่งหนึ่ง หลังจากปกครองเนเธอร์แลนด์ได้ 25 ปีพระองค์ก็สละราชสมบัติแก่พระโอรส พระเจ้าวิลเลิมที่ 2 แห่งเนเธอร์แลนด์
พระเจ้าวิลเลิมที่ 1 แห่งเนเธอร์แลนด์ เสด็จสวรรคตเมื่อวันที่ 12 ธันวาคม พ.ศ. 2386 ที่กรุงเบอร์ลิน จักรวรรดิเยอรมัน ขณะทรงมีพระชนมายุได้ 71 พรรษา พระศพของพระองค์ได้รับการฝังไว้ที่วิหารนีวแกร์ก เมืองเดลฟท์
พระเจ้าวิลเลิมที่ 1 แห่งเนเธอร์แลนด์ อภิเษกสมรสกับเจ้าหญิงวิลเฮ็ลมีเนอแห่งปรัสเซีย เมื่อวันที่ 1 ตุลาคม พ.ศ. 2334 ทั้งสองพระองค์ทรงมีพระราชโอรสธิด้วยกัน 6 พระองค์ดังนี้
ธีระ ไตรสรณกุล
นายธีระ ไตรสรณกุล อดีตสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย เป็นพี่ชายของนางอุดมลักษณ์ เพ็งนรพัฒน์ สมาชิกสภาผู้แทนราษฎรจังหวัดศรีสะเกษ พรรคภูมิใจไทย
ธีระ ไตรสรณกุล เกิดเมื่อวันที่ 9 สิงหาคม พ.ศ. 2500 ที่จังหวัดศรีสะเกษ เป็นบุตรของนายฮวด กับนางจือเฮียง ไตรสรณกุล เป็นพี่น้องกับนางอุดมลักษณ์ เพ็งนรพัฒน์ สมาชิกสภาผู้แทนราษฎรจังหวัดศรีสะเกษ สังกัดพรรคภูมิใจไทย และนายวิชิต ไตรสรณกุล นายกองค์การบริหารส่วนจังหวัดศรีสะเกษ
ธีระ ไตรสรณกุล สำเร็จการศึกษาบัญชีบัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัย
ธีระ ไตรสรณกุล ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคความหวังใหม่ แต่แพ้ให้กับนายวิวัฒน์ชัย โหตระไวศยะ จากพรรคชาติไทย ต่อมาในการเลือกตั้ง พ.ศ. 2550 เขาได้ลงสมัครรับเลือกตั้งในนามพรรคพลังประชาชน และได้รับเลือกตั้ง เป็นสมาชิกสภาผู้แทนราษฎรสมัยแรก และได้รับเลือกตั้งเป็น ส.ส. อีกสมัย ในการเลือกตั้ง พ.ศ. 2554
สโมสรฟุตบอลลิเวอร์พูลในฤดูกาล 2013–14
ฤดูกาล 2013-14 เป็นฤดูกาลที่ 122 ของสโมสรฟุตบอลลิเวอร์พูล และเป็นฤดูกาลที่ 22 พรีเมียร์ลีก ลีกชั้นสูงสุดของฟุตบอลอังกฤษ โดยในครั้งนี้ลิเวอร์พูลได้มีสิทธิไปเล่นพรีเมียร์ลีก ผ่านเข้าไปเล่นในเอฟเอคัพและลีกคัพ
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ
กามีลา ไบรต์
กามีลา จี เปาลา ไบรต์ (; 28 ตุลาคม ค.ศ. 1988 — ) เป็นนักกีฬาวอลเลย์บอลหญิงระดับนานาชาติจากฟรูตัล ประเทศบราซิล ผู้เล่นในตำแหน่งลิเบอโร ปัจจุบันเธอเล่นในตำแหน่งตัวป้องกันให้แก่ทีมโซลิส/โอซัสกู รวมถึงเป็นตัวแทนของทีมชาติบราซิล
เธอเริ่มต้นอาชีพของเธอในตำแหน่งตัวป้องกันให้แก่ทีมอูเอค์เอซ/ซาคราเมนโท หลังจากนั้น เธอก็ได้เล่นให้แก่ทีมอื่นอีกหลายทีม ซึ่งได้แก่ เซซี/อูเบร์ลังเดีย, ไปรยากลูบี-เอมีเฌ, เซากาเอตานู/มงบีฌู และโซลิส/โอซัสกู เมื่อครั้งที่ยังใช้ชื่อทีมว่า ฟีนาซา/โอซัสกู
ในการเล่นร่วมกับโซลิสเนสท์เล่โอซัสกู ไบรต์ได้รับรางวัลเหรียญทองรวมถึงรางวัลลิเบอโรยอดเยี่ยมในการแข่งขันวอลเลย์บอลชิงแชมป์สโมสรโลก 2012 ที่จัดขึ้น ณ กรุงโดฮา ประเทศกาตาร์
กามีลา ไบรต์ ได้ลงเล่นในการแข่งขันระดับนานาชาติครั้งแรกเมื่อครั้งที่พบกับทีมชาติเวเนซุเอลา และเธอได้มีส่วนร่วมในการแข่งขันวอลเลย์บอลหญิงชิงแชมป์โลก 2010 ที่จัดขึ้น ณ ประเทศญี่ปุ่น ที่ซึ่งเธอได้ช่วยให้ประเทศของเธอได้ที่สองเมื่อจบการแข่ง
ยุน โบ-มี
ยุน โบ-มี(; 13 สิงหาคม พ.ศ. 2536 – )หรือชื่อในการแสดงว่าโบมีเป็น นักร้อง นักแสดงชาวเกาหลีใต้ รู้จักสถานะสมาชิกเอพิงค์
โบมี เกิดเมื่อวันที่ 13 สิงหาคม 2536 ที่เมืองซูวอน จังหวัดคย็องกี ประเทศเกาหลีใต้ เธอเข้าเรียน Art High School โบมีเธอจบการศึกษา วันที่ 9 กุมภาพันธ์ 2012 โบมีเป็นลูกสาวคนกลางโดยมีพี่สาว 1 คนและน้องชาย 1 คน
ในวันที่ 16 เมษายน 2011 โบมีได้เปิดตัวพร้อมกับวงเอพิ้งค์ในรายการ M! Countdown และซิงเกิล I Don't Know. อีพีเอสสีชมพูได้ออกอัลบั้มเต็มรูปแบบ 1 และ 3อีพี
โบมีได้แสดงมิวสิควิดีโอของวง บีสต์ในเพลง "Beautiful".
เมื่อวันที่ 25 สิงหาคม 2556 เมื่อโบมีได้รับเชิญเข้าร่วมการแสดงละครทางช่อง tvN ในเรื่อง "Reply 1997". โบมีเธอรับบทเป็นแม่ของยุนแจในวัยสาว ด้วยการแสดงของเธอจึงต้องฝึกพูดสำเนียงปูซาน
กัญญา ไรวินท์
กัญญา ไรวินท์ (หรือชื่อเดิม สุกัญญา ไรวินท์) ชื่อเล่น หญิง เป็นนักแสดง นักจัดรายการวิทยุ และ พิธีกร ชาวไทย
เดิมชื่อ สุกัญญา ไรวินท์ ปัจจุบันเปลี่ยนมาใช้ชื่อ กัญญา ไรวินท์ เธอมีชื่อเล่นว่า หญิง เกิดเมื่อวันที่ 7 มิถุนายน พ.ศ. 2522 เป็นนักแสดงชาวไทย เข้าสู่วงการเมื่อปี 2542 ปัจจุบันเธอเป็นดีเจ อยู่ที่ Like FM 103.0 MHz เธอเป็นครอบครัวคนจีน คุณแม่เป็นคนไต้หวัน ส่วนคุณพ่อเป็นคนจีนที่ย้ายเข้ามาอยู่ในประเทศไทย มีพี่น้อง 4 คนประกอบ กุ้ง รวิช ไรวินท์ (เป็นนักแสดง) พี่สาวชื่อเก๋ และก็น้องชายคนเล็ก ซึ่งเธอเป็นคนที่ 3
การศึกษาระดับชั้นมัธยมศึกษาม.1 - ม.5 โรงเรียนสตรีวิทยา 2 ช่วงม.5 เธอมีโอกาสได้สอบเทียบจนติด คณะพาณิชยศาสตร์และการบัญชี จุฬาลงกรณ์มหาวิทยาลัย สาขาการตลาด ส่งผลทำให้เธอจบปริญญาตรีเร็วกว่าคนอื่น 1 ปี
ผลงานด้านการแสดง เธอมีละครมากมาย เช่น ผมมากับพระ ทางสถานีโทรทัศน์สีกองทัพบกช่อง 7 รักสลับขั้ว ทางสถานีวิทยุโทรทัศน์ไทยทีวีสีช่อง 3 ต่อด้วย คุณชาย, รักเกิดในตลาดสด, สะใภ้เจ้า, เรือนนพเก้า และอีกมากมาย
ส่วนงานพิธีกร เธอเคยเป็นพิธีกรรายการชิมตามอำเภอใจ พิธีกรรายการติดจอรอลุ้นล้าน ด้านมิวสิควีดีโอ เพลง "ฉันเลว" ของ แอม เสาวลักษณ์ และมิวสิควีดีโอเพลง "ล้อเล่น" ของ ไชน่า ดอลส์ และเธอยังมีงานถ่ายแบบนิตยสารมากมาย
ด้านชีวิตส่วนตัว หญิง กัญญา ไรวินท์ เข้าประตูวิวาห์กับแฟนหนุ่มนอกวงการ อานุภาพ ชุษณเวทย์ (บิลลี่) เจ้าบ่าวนอกวงการที่มีอายุน้อยกว่า 6 ปี เมื่อวันที่ 16 พฤศจิกายน 2557
นางร้ายสายลับ
ผลิตโดย : บริษัท กู๊ดฟีลลิ่ง จำกัด (สมจริง ศรีสุภาพ)
 บทประพันธ์ : หัสบรรณ
 บทโทรทัศน์ : เพ็ชรรุ่ง, นฤมล, ศุภวรรณ, เหมือนฝัน
กำกับการแสดง : คฑาเทพ ไทยวานิช
ออกอากาศทาง ช่อง 3
ชิตชนก ไชยเสนสุรินธร
ชิตชนก ไชยเสนสุรินธร () เกิดเมื่อวันที่ 23 สิงหาคม พ.ศ. 2537 ในประเทศสวิตเซอร์แลนด์ เป็นนักฟุตบอลสามสัญชาติคือไทย สวิส และลาว ปัจจุบันได้ลงเล่นให้กับนครราชสีมาในไทยลีก
IOPS
IOPS () หรือ จำนวนปฏิบัติการ อินพุต/เอาต์พุต ต่อวินาที อ่านออกเสียง "ไอ-ออปส์" ใช้เป็นมาตรวัดประสิทธิภาพการทำงานของหน่วยเก็บข้อมูลทางคอมพิวเตอร์ อาธิเช่น ฮาร์ดดิสก์ และโซลิดสเตตไดรฟ์ ดังเช่นเครื่องมือในการวัดประสิทธิภาพอื่น ๆ ปริมาณ IOPS ไม่ได้รับประกันถึงการใช้งานจริงในชีวิตประจำวัน เป็นเพียงการวัดเชียงเปรียบเทียบเท่านั้น
การวัด IOPS จะมีค่าต่างกันมากหากกำหนดวิธีการทดสอบต่างกัน ปัจจัยที่มีผลเช่นรูปแบบการเข้าถึงข้อมูลแบบต่อเนื่องหรือแบบสุ่ม ขนาดของบล็อกข้อมูลในการอ่าน-เขียน และการทดสอบหากเน้นการเขียนเป็นหลักก็ย่อมมีผลต่างกับการเน้นการอ่านเป็นหลักเช่นกัน ตลอดจนเงื่อนไขอื่น ๆ เช่นการตั้งค่าของระบบ ไดร์ฟเวอร์ของหน่วยเก็บข้อมูล และระบบปฏิบัติการ ดังนั้นผลการทดสอบ IOPS จึงต้องแนบสภาพแวดล้อมการทดสอบ และเงื่อนไขจำเพาะต่าง ๆ ด้วย
โดยทั่วไปปริมาณ IOPS จะวัดในกรณีแบบอ่านเขียนต่อเนื่องซึ่งก็มักจะใช้การส่งข้อมูลครั้งละมาก ๆ เช่น 128 กิโลไบต์ หรือไม่ก็อ่านเขียนแบบสุ่มซึ่งมักจะใช้การส่งข้อมูลทีละน้อย ๆ เช่น 4 กิโลไบต์
รูปแบบการวัด IOPS ที่พบเห็นได้ทั่วไป
สำหรับฮาร์ดดิสก์ และหน่วยความจำที่อาศัยการทำงานเชิงกล มักจะมีค่า random IOPS แปรผันตามเร็วในการเลื่อนหัวอ่านไปยังตำแหน่งที่ต้องการจะเขียนหรืออ่าน ซึ่งก็ย่อมขึ้นกับความเร็วในการหมุดของฮาร์ดดิสก์เองด้วย ในขณะที่หน่วยความจำแบบแฟลชอย่างเช่นโซลิดสเตตไดรฟ์ทั่วไปนั้นค่า random IOPS จะขึ้นกับความสามารถของตัวควบคุมและประสิทธิภาพของหน่วยความจำที่นำมาใช้ ส่วนค่า sequential IOPS ยิ่งถ้าหากส่งข้อมูลคราวละมาก ๆ เช่น 128 กิโลไบต์ ด้วยแล้วค่านี้จะเป็นตัวกำหนดอัตราการส่งข้อมูลสูงสุดของอุปกรณ์ได้ และหลายครั้งก็แสดงค่านี้ในหน่วยของ เมกะไบต์ต่อวินาที ซึ่งเป็นไปตามความสัมพันธ์ดังนี้
formula_1 (และสุดท้ายมักจะแปลงจากไบต์ต่อวินาทีเป็นเมกะไบต์ต่อวินาที)
ในฮาร์ดดิสก์บางชนิดมีความสามารถในการจัดลำดับก่อนหลังการทำงานของคำสั่งที่เข้ามาพร้อม ๆ กันได้ เช่นเทคนิค และ การจัดลำดับก่อนหลังการทำงานนั้นเป็นการลดระยะทางการเคลื่อนที่ของหัวอ่าน และช่วยลดระยะเวลารอการหมุนของจานได้มากจึงส่งผลทำให้ IOPS สูงขึ้นได้มากเช่นกัน ซึ่งต้องอาศัยวงจรควบคุมที่มีความซับซ้อนมากขึ้น ทำให้ฮาร์ดดิสก์ SATA ส่วนใหญ่ในท้องตลาดไม่มีความสามารถนี้ติดตัวมาด้วย ส่วนฮาร์ดดิสก์ระดับองค์กร เช่น Western Digital Raptor และ Seagate Barracuda NL สามารถเพิ่ม IOPS ได้มากถึงเท่าตัวในกรณีที่มีคำสั่งเข้ามาในคิวเป็นปริมาณมาก ๆ
ฮาร์ดดิสก์ทั่วไปมี IOPS ของการอ่านและเขียนเท่า ๆ กัน แต่โซลิตสเตตไดรฟ์แบบแฟลชนั้นความสามารถในการเขียนด้อยกว่าการอ่านอย่างเห็นได้ชัด เนื่องจากไม่สามารถเขียนทับไปยังเซลล์ข้อมูลได้โดยตรง ต้องอาศัยการลบทั้งบล็อกข้อมูลซึ่งก็ต้องทำการคัดลอกข้อมูลบางส่วนไปยังบล็อกอื่นก่อนเรียกกระบวนการนี้ว่า จึงเป็นเหตุผลที่ว่าการทดสอบ IOPS จึงต้องกำหนดให้แน่ชัดว่าจะวัดในส่วนการเขียน หรือการอ่าน หรือทั้งคู่และเป็นอัตราส่วนเท่าไหร่
โซลิดสเตตไดรฟ์ยุคใหม่ เช่น Intel X25-E มีค่า IOPS สูงถึง 10,000 IOPS การทดสอบโดย Xssist โดยใช้โปรแกรม IOmeter, การส่งข้อมูลคราวละ 4 กิโลไบต์, การเข้าถึงแบบสุ่ม, อัตราส่วนการ อ่าน/เขียน อยู่ที่ 70/30 และส่งคำสั่งพร้อมกัน 4 คำสั่ง ตัวเลข 10,000 IOPS จะตกลงมาอยู่ที่ 4,000 IOPS ใน 8 นาที และแกว่งระหว่าง 3,000 ถึง 4,000 ตั้งแต่นาทีที่ 50 และเป็นเช่นนี้ต่อไปในการทดสอบกว่า 8 ชั่วโมง แต่อย่างไรก็ดีตัวเลข 3,000 IOPS นั้นก็สูงกว่าฮาร์ดดิสก์ที่สามารถทำได้ในหลักร้อย IOPS อยู่มาก และโซลิดสเตตไดรฟ์บางตัวเช่น OCZ RevoDrive 3 x2 PICe ซึ่งใช้ตัวควมคุม SandForce 
ได้แสดงให้เห็นว่าความเร็วในการเขียนกับความเร็วในการอ่านห่างกันไม่มากอย่างที่เป็นมาในอดีต
เพนกวินอาเดลี
เพนกวินอาเดลี (; ) เป็นนกประเภทเพนกวินชนิดหนึ่ง
โดยที่ชื่อ "อาเดลี" นั้นมาจากชื่อภรรยาของฌูล ดูว์มง ดูร์วีล (Jules Dumont d'Urville) นักสำรวจขั้วโลกใต้ชาวฝรั่งเศส เพนกวินอาเดลีเป็นเพนกวินขนาดกลาง มีความสูงประมาณ 46-75 เซนติเมตร น้ำหนักประมาณ 3.6-6 กิโลกรัม มีลักษณะเด่นคือ รอบดวงตามีวงกลมสีขาวคล้ายวงแหวน และมีขนหางที่ยาวกว่าเพนกวินชนิดอื่น ๆ
เพนกวินอาเดลี เป็นเพนกวินที่พบได้ทั่วไปในซีกโลกทางใต้ เช่น ขั้วโลกใต้, มหาสมุทรใต้ หรือทวีปแอนตาร์กติกา โดยอาศัยอยู่ร่วมกับเพนกวินจักรพรรดิ เพนกวินอาเดลีขยายพันธุ์ในช่วงฤดูใบไม้ร่วงของซีกโลกทางใต้ ลูกเพนกวินจะกำเนิดมาในช่วงนี้ และจะต้องเร่งให้โตทันก่อนที่จะถึงฤดูหนาว ที่ทั้งทวีปจะปกคลุมไปด้วยน้ำแข็ง ซึ่งเป็นการยากมากที่จะหาอาหาร พ่อแม่นกจะเร่งออกทะเลไปหาอาหาร ซึ่งได้แก่ ปลาและหมึก เก็บไว้เป็นของเหลวในท้อง เพื่อกลับมาป้อนเป็นอาหารให้แก่ลูกนก เพนกวินอาเดลีมีไข่ได้ครั้งละ 2 ฟอง โดยจะฟักไข่และทำรังบนพื้นที่ไม่มีน้ำแข็งปกคลุม โดยพ่อนกจะเป็นฝ่ายกกไข่ ในช่วงที่เร่งให้ลูกเติบโต บางทีพ่อแม่นกอาจต้องไป-กลับทะเลวันละหลาย ๆ เที่ยว และบางครั้งอาจใช้เวลาออกหาอาหารนานหลายวัน ซึ่งพ่อแม่นกจะเลี้ยงลูกได้ดีที่สุดแค่เพียงตัวเดียวเท่านั้น
ลูกเพนกวินอาเดลีจะมีขนสีเทาตลอดทั้งตัว และเมื่อมีขนชุดสุดท้ายก่อนจะผลัดขนเป็นเหมือนนกวัยเจริญพันธุ์ มีจะมีกระจุกขนกลุ่มหนึ่งอยู่หลังหัว
เพนกวินอาเดลีอาศัยอยู่รวมเป็นฝูงขนาดใหญ่แบบนิคมซึ่งมีจำนวนสมาชิกได้ถึงหลักแสนตัว เมื่อถึงฤดูหนาวที่น้ำแข็งจะปกคลุมทั้งทวีปแอนตาร์กติกา เพนกวินอาเดลีจะอพยพย้ายถิ่นอาศัยไปยังพื้นที่ที่มีอุณหภูมิอุ่นกว่า บางครั้งใช้วิธีการเดินทางด้วยการอาศัยบนก้อนน้ำแข็งขนาดใหญ่ลอยไปในท้องทะเลเป็นระยะเวลาหลายวัน นอกจากนี้แล้วเพนกวินอาเดลีถือได้ว่าเป็นเพนกวินชนิดเดียวที่มีอุปนิสัยดุ โดยจะต่อสู้กับศัตรูผู้รุกราน เช่น นกทะเลชนิดต่าง ๆ เพื่อป้องกันตัวหรือลูก ๆ บางครั้งอย่างดุเดือด
เพนกวินอาเดลีได้ถูกบันทึกโดยจอร์จ เมอร์รีย์ เลวิก นักสำรวจชาวอังกฤษที่ได้เดินทางไปสำรวจขั้วโลกใต้ในปี ค.ศ. 1910 ที่ศึกษาถึงพฤติกรรมของเพนกวินบริเวณอาเดลีแลนด์ ว่ามีพฤติกรรมทางเพศที่แปลกประหลาด โดยมีการผสมพันธุ์กันเองในหมู่นกเพศผู้ คล้ายกับพฤติกรรมรักร่วมเพศของมนุษย์ รวมถึงนกเพศผู้มีการผสมพันธุ์กับซากนกตัวเมียที่ตายไปนานหลายปีแล้วด้วย ซึ่งรายงานนี้เพิ่งได้รับการเผยเปิดเมื่อเดือนมิถุนายน ค.ศ. 2012
ชูเกียรติ หนูสลุง
ชูเกียรติธน ยศภัทร์หนูสลุง หรือชื่อเดิม ชูเกียรติ หนูสลุง เกิดที่จังหวัดชัยภูมิ เป็นอดีตนักฟุตบอลทีมชาติไทยยุคเดียวกับเกียรติศักดิ์ เสนาเมือง และ ตะวัน ศรีปาน เล่นในตำแหน่งกองหลังและกองกลางตัวรับ ลงเล่นให้ทีมชาติ 84 นัดและยิง 4 ประตู เป็นหัวหน้าผู้ฝึกสอนสโมสรฟุตบอลชัยภูมิ ยูไนเต็ด ตั้งแต่ปี พ.ศ. 2550 - พ.ศ. 2555 ก่อนจะมารับงานเป็นรองประะธานสโมสรชัยภูมิ ยูไนเต็ด ในช่วงเลกสองของฟุตบอลเอไอเอสลีกภูมิภาคดิวิชั่น 2 ปี พ.ศ. 2555 และเปิดร้านขายเสื้อผ้ากีฬาและชุดสโมสรชัยภูมิยูไนเต็ดชื่อว่า ชูเกียรติสปอร์ต
เทียม ไชยนันทน์
นายเทียม ไชยนันทน์ (15 สิงหาคม พ.ศ. 2450 - 21 เมษายน พ.ศ. 2540) เป็นอดีตรองประธานสภาผู้แทนราษฎรไทย อดีตรัฐมนตรีว่าการกระทรวงยุติธรรม อดีตสมาชิกสภาผู้แทนราษฎรจังหวัดตาก 7 สมัย และเป็นบิดาของนายเทอดพงษ์ ไชยนันทน์ ที่ปรึกษาพรรคประชาธิปัตย์
เทียม ไชยนันทน์ เกิดเมื่อวันที่ 15 สิงหาคม พ.ศ. 2450 ที่ อำเภอมโนรมย์ จังหวัดชัยนาท เป็นบุตรของหลวงคลัง (ขุนทอง ไชยนันทน์) กับก้อนทอง ไชยนันทน์ สำเร็จการศึกษาะดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสกับพร้อม ไชยนันทน์ (สกุลเดิม : อยู่สวัสดิ์) มีบุตร-ธิดา 6 คน โดยคนที่ 4 คือ เทอดพงษ์ ไชยนันทน์
เทียม ถึงแก่อสัญกรรม จากโรคหัวใจเรื้อรังจนเกิดอาการแทรกซ้อน เมื่อวันที่ 21 เมษายน พ.ศ. 2540 สิริอายุรวม 89 ปี
อดีตเคยรับราชการในตำแหน่งปลัดอำเภอ ในหลายอำเภอของจังหวัดตาก ได้แก่ อำเภอบ้านตาก อำเภอเมืองตาก อำเภอแม่สอด และ อำเภออุ้มผาง รวมถึง อำเภอศรีสำโรง จังหวัดสุโขทัย และ อำเภอพรหมพิราม จังหวัดพิษณุโลก
เทียมลงรับสมัครเลือกตั้งสมาชิกสภาผู้แทนราษฎรจังหวัดตาก ในการเลือกตั้ง พ.ศ. 2489 และได้รับเลือกเรื่อยมา จนถึง พ.ศ. 2522 รวม 7 สมัย
เทียม ไชยนันทน์ ได้รับโปรดเกล้าฯ แต่งตั้งให้เป็นรองประธานสภาผู้แทนราษฎร คนที่ 2 ในสภาผู้แทนราษฎรไทย ชุดที่ 13 และได้รับโปรดเกล้าฯ แต่งตั้งเป็นรัฐมนตรีว่าการกระทรวงยุติธรรม ในรัฐบาลหม่อมราชวงศ์เสนีย์ ปราโมช เมื่อ พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง
เทียม ไชยนันทน์ ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
รายพระนามพระมหากษัตริย์ที่ทรงมีความผิดปกติทางจิต
นี้คือรายพระนามพระมหากษัตริย์ซึ่งนักประวัติศาสตร์ถือว่า เสียพระจริตในบางลักษณะ
ในหลาย ๆ กรณี เป็นเรื่องยากที่จะชี้ชัดว่า พระมหากษัตริย์ในอดีตพระองค์นั้น ๆ ทรงมีความผิดปกติทรงจิตจริงหรือไม่ เพราะพระองค์อาจเพียงมีพระจริยาวัตรนอกลู่นอกทาง หรือมีพระโรคทางพระกาย หรือนักประวัติศาสตร์เพียงรังเกียจเดียดฉันท์พระองค์
คนอึดต้องกลับมาอึด
คนอึดต้องกลับมาอึด () เป็นภาพยนตร์โลดโผน/ตลกอเมริกันปี ค.ศ. 2010 กำกับโดยโรเบิร์ต ชเวนต์เกอ โดยอิงจากหนังสือการ์ตูนเรื่อง "RED" นำแสดงโดยบรูซ วิลลิส, มอร์แกน ฟรีแมน, จอห์น มัลโควิช, แมรี-หลุยส์ พาร์เกอร์, เฮเลน เมียร์เรนและคาร์ล เออร์บัน ออกฉายในโรงภาพยนตร์สหรัฐเมื่อวันที่ 15 ตุลาคม ค.ศ. 2010
ภาพยนตร์เรื่องนี้มีภาคต่อคือ "คนอึดต้องกลับมาอึด 2"
เพนกวินหางแปรง
เพนกวินหางแปรง หรือ เพนกวินขาก้น () เป็นสกุลของนกบินไม่ได้ จำพวกเพนกวินสกุลหนึ่ง ใช้ชื่อสกุลว่า "Pygoscelis"
เพนกวินหางแปรง จากการศึกษาดีเอ็นเอและไมโตคอนเดรียพบว่า การได้แยกสายวิวัฒนาการมาจากเพนกวินสกุลอื่น ๆ เป็นเวลานานกว่า 38 ล้านปีมาแล้ว หลังจาก 2 ล้านปีของการกำเนิดบรรพบุรุษของเพนกวินสกุล " Aptenodytes" ในทางกลับกัน เพนกวินอะเดลี่ได้มีวิวัฒนาการของตัวเองจากชนิดอื่น ๆ ในสกุลราว 19 ล้านปีก่อนสูญพันธุ์
โยอาคิม
ตามความเชื่อของคริสตชนนิกายโรมันคาทอลิก อีสเทิร์นออร์ทอดอกซ์ และแองกลิคัน โยอาคิม ( "เยโฮยาคิม", "Iōākeím") หรือนักบุญยออากิม คือสามีของนักบุญอันนา และเป็นบิดาของนางมารีย์ (มารดาพระเยซู) เรื่องราวของโยอาคิมไม่ปรากฏในคัมภีร์ไบเบิล แต่ปรากฏในพระวรสารนักบุญยากอบซึ่งเป็นคัมภีร์นอกสารบบ
ในคริสตจักร มีความเชื่อสืบกันมาว่าโยอาคิมเป็นชาวนาซาเรธ ได้แต่งงานกันอันนา ทั้งสองคนเป็นเชื้อสายของพระเจ้าดาวิด ตอนแรกทั้งสองอาศัยอยู่ที่แคว้นกาลิลี ต่อมาจึงย้ายไปอยู่กรุงเยรูซาเลม
โยอาคิมเป็นคนฐานะร่ำรวยและศรัทธาเคร่งครัดในศาสนา ทำบุญให้กับธรรมศาลาและคนยากไร้เป็นประจำ แต่อันนาภรรยาของท่านเป็นหมัน ทั้งสองจึงไม่มีบุตรด้วยกัน มหาปุโรหิตประจำธรรมศาลาจึงไม่ยอมรับเครื่องบวงสรวงของทั้งสอง เพราะคิดว่าพวกที่ไม่มีบุตรเป็นคนที่พระเจ้าไม่ทรงโปรด โยอาคิมจึงไปอยู่ทะเลทราย ถืออดอาหารและบำเพ็ญพรตใช้โทษบาปนานถึง 40 วัน ทูตสวรรค์จึงมาปรากฏตัวต่อทั้งสองคน แล้วกล่าวว่าทั้งสองจะได้บุตร เมื่อกลับไปเยรูซาเลม อันนาก็ตั้งครรภ์ และคลอดบุตรสาวตั้งชื่อว่า "มารีย์"
ไบนิลออกเทียม
ไบนิลออกเทียม ( , ) เป็นธาตุที่มีเลขอะตอมเท่ากับ 208 และมีสัญลักษณ์ Bno
"ไบนิลออกเทียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-อูนเพนท์เฮกเซียม" (eka-unpenthexium)
ธาตุนี้น่าจะมีจุดเดือด จุดหลอมเหลว ใกล้เคียงกับธาตุอื่นๆในหมู่เดียวกัน เช่น Rf Uph
ธาตุนี้ยังไม่ถูกค้นพบ
ไวมานู
ไวมานู ()เป็นสกุลของเพนกวินในยุคก่อนประวัติศาสตร์ ถือเป็นบรรพบุรุษของเพนกวินในปัจจุบัน ใช้ชื่อสกุลว่า "Waimanu" ไวมานูมีชีวิตอยู่ในสมัยพาลีโอซีนเมื่อกว่า 60 ล้านปีก่อน ไวมานูมีชีวิตอยู่หลังเหตุการณ์การสูญพันธุ์ในยุคครีเทเชียส-เทอร์เชียรี และถือได้ว่าเป็นต้นแบบให้แก่นกขากรรไกรแบบใหม่
ไวมานู เป็นนกที่มีปีกขนาดเล็ก ไม่สามารถใช้บินได้ แต่กลับใช้ได้ดีเมื่อแหวกว่ายอยู่ในน้ำ จึงทำให้กลายเป็นนกน้ำ และหากินในน้ำเป็นหลัก ไวมานูมีรูปร่างที่เพรียวยาว มีจะงอยปากเรียวยาว ซึ่งไม่เหมือนกับเพนกวินในปัจจุบันเลย
ฟอสซิลของไวมานูถูกค้นพบครั้งแรกในชั้นหินที่แม่น้ำไวปารา ที่แคนเทอเบอรี่ ในนิวซีแลนด์ เมื่อปี ค.ศ. 1980 ชื่อ "ไวมานู" มาจากภาษามาวรี อันเป็นภาษาของชาวมาวรี ชนพื้นเมืองของนิวซีแลนด์ มีความหมายว่า "นกน้ำ" ปัจจบันถูกแบ่งออกได้เป็น 2 ชนิด คือ "Waimanu manneringi" ในยุคพาลีโอซีนตอนกลาง (60 ล้านปีก่อน) และ "W. tuatahi" ในยุคตอนปลายพาลีโอซีน (58 ล้านปีก่อน)
โลนเรนเจอร์
โลนเรนเจอร์ (; มือปราบคนสุดท้าย) เป็นตัวละครที่มีชื่อเสียงตัวหนึ่งในวัฒนธรรมสมัยนิยมของสหรัฐอเมริกา เป็นอดีตเท็กซัสเรนเจอร์ (มือปราบของรัฐเท็กซัส) ที่สวมหน้ากากอำพรางใบหน้า กับคู่หู อินเดียนแดงชื่อ "ตอนโต" ร่วมกันต่อสู้กับความอยุติธรรมในยุคอเมริกันโอลด์เวสต์
ตัวละครนี้เกิดขึ้นครั้งแรกในปี ค.ศ. 1933 ที่ดีทรอยต์ รัฐมิชิแกน ทางละครวิทยุที่ออกอากาศต่อเนื่องกันถึง 2,956 ตอน ตั้งแต่ปี ค.ศ. 1933 ถึง 1954 และเป็นภาพยนตร์โทรทัศน์ออกอากาศตั้งแต่ปี ค.ศ. 1949 ถึง 1957 และภาพยนตร์ในปี ค.ศ. 1956 นำแสดงโดยเคลย์ตัน มัวร์
โลนเรนเจอร์ ดัดแปลงจากบุคลิกของ บาส รีฟส์ เป็นเจ้าหน้าที่รักษากฎหมายที่มีชีวิตอยู่ช่วงปี ค.ศ. 1875 ถึง 1907 มีม้าคู่ใจชื่อว่า "ซิลเวอร์" ในเรื่อง อินเดียนตอนโตจะเรียกชื่อโลนเรนเจอร์ด้วยสำนวนติดปากว่า "คี-โม ซา-บี" (Ke-mo sah-bee /ˌkiːmoʊˈsɑːbiː/) เป็นภาษาเผ่าโปตาวาโตมี แปลว่า "คู่หู"
เพลงธีมที่นำมาใช้ในละครวิทยุ จนกลายเป็นเอกลักษณ์ของเรื่องนี้ นำมาจากท่อนจบของ "March of the Swiss Soldiers" จากโอเวอร์เชอร์ของอุปรากรวิลเลียม เทล ผลงานประพันธ์ของจิอาชิโน รอสซินี
เฟล็นส์บวร์ค
เฟล็นส์บวร์ค (; ) เป็นเมืองในรัฐชเลสวิช-ฮ็อลชไตน์ ประเทศเยอรมนี เป็นเมืองที่ตั้งอยู่ทางเหนือสุดของประเทศ เมืองนี้อยู่ใกล้กับเขตแดนประเทศเดนมาร์ก ตั้งอยู่ที่ก้นอ่าวเฟรนส์บูร์เกอร์เฟอร์เดอ ซึ่งยาว 48 กม. เชื่อมกับทะเลบอลติก ในเดือนพฤษภาคม ค.ศ. 1945 เฟล็นส์บวร์คเป็นเมืองท่าเมืองสุดท้ายที่ปกครองโดยนาซีเยอรมนี
เมืองที่ใหญ่กว่าที่อยู่ใกล้ที่สุดคือ เมืองคีล (86 กม. ทางทิศใต้) และเมืองโอเดนเซ ของเดนมาร์ก (92 กม. ทางตะวันออกเฉียงเหนือ)
ทาทา อาเรีย
ทาทา อาเรีย () เป็นรถยนต์เอนกประสงค์สมรรถนะสูงขนาดกลาง (Mid-Size Crossover SUV) ผลิตโดย ทาทา มอเตอร์ส และเป็นรถยนต์ SUV แบบ Crossover SUV คันแรกของอินเดีย (Crossover SUV คือ รถ SUV ที่ถูกสร้างขึ้นบนพื้นฐานของรถยนต์นั่ง) โดยเป็นลูกผสมระหว่างรถ SUV รถ MPV และรถซีดาน เริ่มผลิตเมื่อปี พ.ศ. 2553 ซึ่งเป็นช่วงเวลาที่กระแสของรถ SUV แบบ Body on Frame เริ่มน้อยลง แต่ Urban SUV และ Crossover SUV เริ่มโด่งดัง สำหรับรถต้นแบบที่ใช้ในการออกแบบอาเรียคือ Tata Xover ซึ่งนำไปแสดงในงาน Geneva Motor Show ปี 2005
ทาทา อาเรีย ใช้เครื่องยนต์ DICOR ดีเซล 4 สูบ DOHC 16 วาล์ว 2,200 ซีซี 140 แรงม้า แรงบิดสูงสุด 320 นิวตันเมตร พร้อมล้อช่วยแรงแบบ Dual Mass Flywheel จากทาทา ซีนอน ระบบเกียร์เป็นเกียร์ธรรมดา 5 สปีด มีระบบขับเคลื่อน 4 ล้อ Torque-on-Demand ระบบล็อกความเร็วอัตโนมัติ หรือ Cruise Control และเป็นรถยนต์สัญชาติอินเดียรุ่นแรกที่มีระบบนำทาง GPS Navigation System ติดตั้งจากโรงงาน บนแผงหน้าปัด มีระบบควมคุมการทรงตัว ESP พร้อม Traction Control ถุงลมนิรภัย 6 ใบ ระบบเบรก ABS พร้อม EBD ติดตั้งบนโครงสร้างตัวถังแบบ Hydroforming อีกด้วย โดยทาทา อาเรีย มีฐานการประกอบที่ประเทศอินเดีย
กาลามา (ชิลี)
กาลามา () เป็นเมืองและเทศบาลบริเวณทะเลทรายอาตากามา ทางตอนเหนือของประเทศชิลี เป็นเมืองหลวงของจังหวัดเอลโลอา ในแคว้นอันโตฟากัสตา เมืองกาลามาเป็นหนึ่งในเมืองที่แห้งที่สุดในโลก โดยมีค่าเฉลี่ยปริมาณน้ำฝนเพียง 5 มม. ต่อปี มีแม่น้ำที่ยาวที่สุดของชิลีไหลผ่าน คือ แม่น้ำโลอา เมืองมีประชากร 143,000 คน (ค.ศ. 2005) เมืองอยู่สูงจากระดับน้ำทะเลปานกลาง 2,260 ม. (7,400 ฟุต)
เจ้าหญิงมารี-หลุยส์แห่งมาดากัสการ์
เจ้าหญิงมารี-หลุยส์แห่งมาดากัสการ์ หรือ เจ้าหญิงมารี-หลุยส์ ราซาฟินเครีโฟ ( หรือ "Princess Marie Louise Razafinkeriefo") (1 พฤษภาคม พ.ศ. 2440 - 18 มกราคม พ.ศ. 2491) เป็นเจ้าหญิงแห่งมาดากัสการ์ เป็นประมุขพระองค์ที่ 7 แห่งราชวงศ์เมรีนาและเป็นผู้อ้างสิทธิในราชบัลลังก์มาดากัสการ์พระองค์สุดท้าย
เจ้าหญิงมารี-หลุยส์แห่งมาดากัสการ์ ประสูติเมื่อ 1 พฤษภาคม พ.ศ. 2440 ทรงเป็นพระราชธิดาในเจ้าหญิงราซาฟินนานเดรียมานิทรากับนายทหารชาวฝรั่งเศส พระราชมารดาของพระองค์เป็นพระราชนัดดาของสมเด็จพระราชินีนาถรานาวาโลนาที่ 3 แห่งมาดากัสการ์ ทำให้สมเด็จพระราชินีนาถรานาวาโลนาที่ 3 ทรงรับพระองค์ไว้ในฐานะพระธิดาบุญธรรม
หลังจากที่ฝรั่งเศสยึดราชอาณาจักรมาดากัสการ์เป็นอาณานิคมได้ และโค่นล้มราชบัลลังก์ของสมเด็จพระราชินีนาถรานาวาโลนาที่ 3 และเนรเทศพระองค์ไปยังเรอูนียง ขณะนั้นเจ้าหญิงราซาฟินนานเดรียมานิทราทรงมีพระชนมายุ 14 ชันษา พระมารดาของพระองค์ทรงพระครรภ์พระองค์ได้ 9 เดือน และพระองค์ได้เสด็จประสูติที่นั่น เจ้าหญิงราซาฟินนานเดรียมานิทราซึ่งทรงพระครรภ์และทรงเครียด พระองค์ทรงทรมานจากพระอารมณ์แปรปรวนอย่างมากตลอดการถูกเนรเทศ เจ้าหญิงทรงคลอดบุตรอย่างยากลำบากในโรงแรมและมีพระประสูติกาลพระธิดาในวันที่สองหลังจากเสด็จถึงเรอูนียง แต่ไม่สามารถฟื้นฟูพระวรกายของพระองค์ได้ เจ้าหญิงสิ้นพระชนม์ในอีก 5 วันต่อมา ทารกถูกตั้งชื่อว่า "มารี-หลุยส์" และทรงได้รับพิธีศีลจุ่มตามแบบคาทอลิก เพื่อหลีกเลี่ยงการสร้างศัตรูกับฝรั่งเศส เจ้าหญิงมารี-หลุยส์ ราซาฟินเครีโฟ ซึ่งต่อมาได้รับการสถาปนาให้เป็นองค์รัชทายาทตามกฎมณเฑียรบาลว่าด้วยการสืบราชสันตติวงศ์แห่งมาดากัสการ์ โดยอดีตพระราชินีนาถรานาวาโลนาทรงรับเจ้าหญิงเป็นธิดาบุญธรรม เมื่อสมเด็จพระราชินีนาถรานาวาโลนาที่ 3 ถูกย้ายไปยังแอลจีเรีย พระองค์ก็ได้ติดตามไปด้วย
จากการที่อดีตสมเด็จพระราชินีนาถรานาวาโลนาเสด็จสวรรคต เจ้าหญิงรามาซินดราซานา ผู้เป็นพระอัยยิกาของพระองค์ ได้เสด็จย้ายออกจากแอลจีเรียและประทับที่จังหวัดอาลป์-มารีตีม ที่ซึ่งประทับในช่วงวาระสุดท้ายของพระชนม์ชีพในอีกไม่กี่ปี เจ้าหญิงมารี-หลุยส์ ได้เสด็จออกจากพระตำหนักของพระนางรานาวาโลนา เพื่อทรงเข้ารับการศึกษาจากโรงเรียนแบบฝรั่งเศส และทรงเสกสมรสกับวิศวกรการเกษตรชาวฝรั่งเศส ซึ่งมีชื่อว่า อังเดร บอสซาร์ด ในวันที่ 24 มิถุนายน พ.ศ. 2464 พระองค์ได้สิทธิในพระตำหนักเล็ก ๆ จากรัฐบาลฝรั่งเศสเพื่อประทับ หลังจากนั้น อังเดร บอสซาร์ดและเจ้าหญิงมารี-หลุยส์ทรงหย่าร้างโดยไร้บุตรธิดา เจ้าหญิงวัยสาวทรงได้รับการกล่าวถึงว่าทรงเป็นอิสระ ร่าเริงและมีชีวิตชีวาเหมือนดั่งผีเสื้อ
เจ้าหญิงมารี-หลุยส์สิ้นพระชนม์ใน ณ บาโซเชซ์-ซูร์-เลอ-เบทซ์ ในวันที่ 18 มกราคม พ.ศ. 2491 โดยไม่ทรงมีรัชทายาทสืบต่อ และพระศพถูกฝังที่มองเตรอิล ประเทศฝรั่งเศส การสิ้นพระชนม์ของพระองค์นับเป็นจุดสิ้นสุดของราชวงศ์เมรีนาและราชอาณาจักรมาดากัสการ์เนื่องจากพระองค์ทรงเป็นผู้สืบทอดราชวงศ์ลำดับสุดท้าย และความหวังของชาวมาดากัสการ์ที่ต้องการฟื้นฟูสถาบันพระมหากษัตริย์ต้องสูญสิ้นไปด้วย
ถึงแม้ว่าเจ้าหญิงมารี-หลุยส์จะได้สิทธิในพระตำหนักเล็ก ๆ จากรัฐบาลฝรั่งเศสเพื่อประทับ เจ้าหญิงกลับทรงเลือกที่จะประกอบพระกรณียกิจด้านการพยาบาลและทรงได้รับเครื่องอิสริยาภรณ์เลฌียงดอเนอร์จากการประกอบพระกรณียกิจอย่างไม่ลดละด้านการแพทย์ในช่วงสงครามโลกครั้งที่ 2
คุร์เคาน์
คุร์เคาน์ (; ) เป็นเมืองที่ใหญ่ที่สุดในรัฐหรยาณา ประเทศอินเดีย ตั้งอยู่ใกล้เมืองเดลี คุร์เคาน์เป็นเมืองศูนย์กลางอุตสาหกรรมและการค้าของรัฐหรยาณา อยู่ใกล้กับเมืองหลวงของประเทศ กรุงนิวเดลี 30 กม. ทางทิศใต้
พิมพ์ศิริ พิมพ์ศรี
พิมพ์ศิริ พิมพ์ศรี มีชื่อเล่นว่า แยม เป็นนักแสดง นางแบบชาวไทย และเป็นนักแสดงในสังกัด อาร์เอส โปรโมชั่น
พิมพ์ศิริ พิมพ์ศรี ชื่อเล่น แยม เกิดเมื่อวันที่ 2 มิถุนายน พ.ศ. 2524 เป็นนักแสดงชาวไทย สังกัดค่าย อาร์เอส โปรโมชั่น เข้าสู่วงการเมื่อปี 2543 จบการศึกษาระดับปริญญาตรี คณะวิทยาการจัดการ เอกอุตสาหกรรมการท่องเที่ยว มหาวิทยาลัยราชภัฏจันทรเกษม เธอเป็นที่รู้จักในการแสดงภาพยนตร์เรื่อง ผีสามบาท
เธอมีผลงานงานเรื่องแรกคือ บ้านทรายทอง ทางสถานีวิทยุโทรทัศน์ไทยทีวีสีช่อง 3 เมื่อปี 2543 ต่อด้วยภาพยนตร์ที่ทำให้เธอโด่งดังคือเรื่อง ผีสามบาท หลังากนั้นก็มีผลงานละครมากมาย เช่น กระตุกหนวดเสือ ทางสถานีโทรทัศน์สีกองทัพบกช่อง 7 ไฟสิ้นเชื้อ ทางสถานีโทรทัศน์สีกองทัพบกช่อง 7 นางฟ้าไร้ปีก ทางสถานีวิทยุโทรทัศน์ไทยทีวีสีช่อง 3 และอีกมากมาย นอกจากนี้เธอยังมีงานถ่ายแบบนิตยสารแนวเซ็กซี่ ภาพนิ่ง โฆษณา และงานพิธีกรต่างๆ
ด้านชีวิตส่วนตัวเคยคบหาดูใจกับ "ป๋อม" ชาญชัย นิ่มพูลสวัสดิ์ นักแสดงชื่อดังจากภาพยนตร์เรื่อง สตรีเหล็ก แต่ปัจจุบันได้เลิกรากันแล้ว เธอมีงานสุดท้ายคือการถ่ายแบบแนวเซ็กซี่ แต่ไม่เปรี้ยงเท่าไหร่ ก่อนที่พักหลังจะห่างหายจากวงการบันเทิงไปทำธุรกิจส่วนตัว
วิลเลียม เทล
วิลเลียม เทล (; ; ; ; ) เป็นวีรบุรุษจากนิทานพื้นบ้านของสวิตเซอร์แลนด์ที่เล่าขานกันในช่วงปลายคริสต์ศตวรรษที่ 15 ในปัจจุบันถือว่าเป็นวีรบุรุษที่เป็นตัวแทนผู้รักชาติชาวสวิส เช่นเดียวกับ Arnold von Winkelried วีรบุรุษอีกคนหนึ่ง
เนื้อเรื่องเกิดขึ้นในช่วงต้นคริสต์ศตวรรษที่ 14 ในช่วงการก่อตั้งสหพันธรัฐสวิสเก่า กล่าวถึงวิลเลียม เทล เป็นนักธนูที่มีฝีมือแม่นยำ ผู้ลอบสังหาร อัลเบรชต์ เกสเลอร์ ขุนนางผู้ใหญ่แห่งอาณาจักรฮับส์บูร์ก เหตุการณ์ในเรื่องตอนที่มีชื่อเสียง เป็นตอนที่วิลเลียม เทล ถูกเกสเลอร์ทดสอบฝีมือยิงหน้าไม้ โดยบังคับให้ใช้เป้ายิงเป็นผลแอปเปิลที่วางอยู่บนศีรษะของลูกชายของเขา หากวิลเลียม เทลยิงพลาดก็หมายถึงชีวิตของเด็กชาย
อิกิโตส
อิกิโตส () เป็นเมืองใหญ่ที่สุดในป่าฝนของประเทศเปรู และเป็นเมืองหลวงของแคว้นโลเรโต และจังหวัดไมนัส ถือเป็นเมืองใหญ่ที่สุดอันดับ 6 ของประเทศเปรู มีประชากร 457,865 คน เมืองเป็นศูนย์กลางของอาหาร วัฒนธรรม เครื่องแต่งกาย และประวัติศาสตร์ อิกิโตส ตั้งอยู่บนฝั่งซ้ายของแม่น้ำแอมะซอน ทางทิศตะวันออกเฉียงเหนือของประเทศเปรู เมืองประกอบด้วย 4 เขตคือ อิกิโตส, เบเลง, ปุนชานา และซานฮวนเบาติสตา ภูมิอากาศร้อนและชื้น มีความชื้นเฉลี่ย 85% มีฝนตั้งแต่ราวเดือนพฤศจิกายนถึงพฤษภาคม แม่น้ำอยู่ระดับสูงสุดในเดือนพฤษภาคม และต่ำสุดในเดือนตุลาคม
แคว้นกุสโก
แคว้นกุสโก (; ) เป็นแคว้นในประเทศเปรู อยู่ติดกับแคว้นอูกายาลีทางทิศเหนือ และติดกับแคว้นมาเดรเดดีโอสและแคว้นปูนาทางทิศตะวันออก ติดกับแคว้นอาเรกีปาทางทิศใต้ และติดกับแคว้นอาปูรีมักและแคว้นคูนิน ทางทิศตะวันตก มีเมืองหลวงคือเมือง กุสโก ซึ่งเป็นเมืองหลวงของจักรวรรดิอินคา
ทนงศักดิ์ พันภิพัฒน์
ทนงศักดิ์ พันภิพัฒน์ เป็นนักฟุตบอลชาวไทย เขาเล่นในไทยพรีเมียร์ลีกให้แก่สโมสรฟุตบอลบีอีซี เทโรศาสน และในวันที่ 17 กรกฎาคม พ.ศ. 2556 ทนงศักดิ์ได้รับเลือกให้ทำหน้าที่เป็นผู้รักษาประตูให้แก่ทีมสิงห์ออลสตาร์ในการแข่งขันครบรอบ 80 ปี บริษัทบุญรอดบริวเวอรี่ เมื่อครั้งที่พบกับทีมเชลซี ที่ราชมังคลากีฬาสถาน ในช่วงครึ่งหลัง
เมื่อครั้งที่ทนงศักดิ์อยู่ร่วมกับทีมบีอีซี เทโรศาสน เขาเคยได้รับการยืมตัวจากสโมสรฟุตบอลเชียงราย ยูไนเต็ด โดยได้ทำหน้าที่เป็นผู้รักษาประตูใน 20 นัด และมีส่วนช่วยให้ทีมดังกล่าวได้อันดับ 9 ของไทยพรีเมียร์ลีก ส่งผลให้เชียงราย ยูไนเต็ด ได้ทำข้อตกลงกับทางบีอีซี เทโรศาสน เพื่อให้ทนงศักดิ์มาอยู่ร่วมกับเชียงราย ยูไนเต็ด อย่างเป็นทางการในช่วงต้นปี พ.ศ. 2556
วันที่ 23 มีนาคม พ.ศ. 2556 ทนงศักดิ์ได้ทำหน้าที่เป็นผู้รักษาประตูให้แก่สโมสรฟุตบอลเชียงราย ยูไนเต็ด เมื่อครั้งที่พบกับสโมสรฟุตบอลจังหวัดเพชรบุรี ในการแข่งขันไทยพรีเมียร์ลีก 2556 โดยทีมเชียงราย ยูไนเต็ด เป็นฝ่ายชนะที่ 2 ประตูต่อ 1 และในวันที่ 5 พฤษภาคม เมื่อครั้งที่พบกับสโมสรฟุตบอลอินทรีเพื่อนตำรวจ ซึ่งทั้งสองทีมเสมอกันที่ 0 ประตูต่อ 0 รวมถึงในวันที่ 19 พฤษภาคม โดยทีมของเขาเป็นฝ่ายชนะสโมสรฟุตบอลโอสถสภา เอ็ม–150 สระบุรี ที่ 1 ประตูต่อ 0 วันที่ 2 มิถุนายน ทนงศักดิ์ทำหน้าที่เป็นผู้รักษาประตูเมื่อครั้งที่พบกับสโมสรฟุตบอลชลบุรี โดยทีมของเขาเป็นฝ่ายแพ้ที่ 3 ประตูต่อ 4 ส่วนในวันที่ 29 มิถุนายน ทีมของเขาเป็นฝ่ายแพ้ต่อสโมสรฟุตบอลแบงค็อก ยูไนเต็ด ที่ 1 ประตูต่อ 2
เพนกวินน้อย
เพนกวินน้อย หรือ เพนกวินนางฟ้า หรือ เพนกวินสีน้ำเงิน หรือ เพนกวินสีน้ำเงินน้อย (; ) เป็นเพนกวินชนิดหนึ่ง
เพนกวินน้อย จัดเป็นเพนกวินชนิดที่มีขนาดเล็กที่สุดในบรรดาเพนกวินทั้งหมด มีความสูงประมาณ 33 เซนติเมตร (13 นิ้ว) จนถึงประมาณ 43 เซนติเมตร น้ำหนักเพียง 1.5 กิโลกรัม (ขนาดแตกต่างกันตามแต่ละชนิดย่อย) นอกจากนี้แล้วยังมีชื่อเป็นภาษาพื้นเมืองต่าง ๆ เช่น โครัว (Kororā) ในภาษามาวรี และปิงกูวโน เปงเกโย (Pingüino pequeño) หรือ ปิงกูวโน อาซูล (Pingüino azul) ในภาษาสเปน ในชิลี
เพนกวินน้อย มีขนที่ส่วนหลังสีฟ้าหรือสีน้ำเงิน มีจะงอยปากสั้นสีดำ และเป็นเพนกวินเพียงชนิดเดียวที่เมื่อเดินแล้ว หัวจะทิ่มลงไปข้างหน้า ไม่ตั้งตรงเหมือนเพนกวินทั่วไป พบกระจายพันธุ์ในหลายพื้นที่ของออสเตรเลีย, นิวซีแลนด์ รวมถึงบางแห่งในชิลี ซึ่งสำหรับออสเตรเลียแล้วถือเป็นเพนกวินเพียงชนิดเดียวเท่านั้นที่พบได้ในประเทศ โดยแหล่งที่สามารถพบเพนกวินน้อยได้มากที่สุดแห่งหนึ่ง คือ เกาะฟิลิป ในรัฐวิคตอเรีย
เพนกวินน้อย เป็นเพนกวินที่ออกหากินในเวลากลางคืน ว่ายน้ำได้เร็วประมาณ 8 กิโลเมตร/ชั่วโมง และมีระยะทางหากินไกลได้ถึง 200 กิโลเมตร แต่โดยปกติแล้วจะดำน้ำได้ไม่ลึกเกินกว่า 2 เมตร อัตราโดยเฉลี่ยประมาณ 21 วินาที แต่ก็มีรายงานว่าสามารถดำได้ลึกและนานกว่านั้น ศัตรูตามธรรมชาติของเพนกวินน้อยมีมากกว่าเพนกวินชนิดอื่น ๆ เนื่องจากมีตัวขนาดเล็กกว่า
เพนกวินน้อย เป็นเพียงเพนกวินชนิดเดียวที่อาศัยอยู่ในพื้น ๆ ที่ไม่มีน้ำแข็ง มีการผสมพันธุ์ได้ตลอดทั้งปี วางไข่ครั้งละ 2 ฟอง โดยการขุดโพรงในพื้นทรายในป่าละเมาะใกล้ทะเล หรือตามใต้ถุนบ้านเรือนผู้คน พ่อแม่นกจะช่วยกันเลี้ยงดูลูก ซึ่งบางครั้งลูกนกที่อ่อนแอจะตายไป เพื่อเป็นการส่งเสริมให้ลูกนกตัวที่แข็งแรงกว่าได้รับอาหารเต็มที่ เพื่อที่จะเติบโตต่อไปได้อย่างสมบูรณ์
มีอายุขัยโดยเฉลี่ย 6.5–7 ปี แต่พบที่มีอายุมากที่สุดในสถานที่เลี้ยงถึง 25 ปี
นกดำน้ำน้อยดี
นกดำน้ำน้อยดี () เป็นนกประเภทเพนกวินสกุลหนึ่ง ใช้ชื่อสกุลว่า "Eudyptula" เป็นเพนกวินที่พบกระจายพันธุ์ได้ในออสเตรเลีย, นิวซีแลนด์, ทัสมาเนีย และหมู่เกาะแชทัม
เป็นเพนกวินขนาดเล็กที่สุด ในบางข้อมูลจัดให้มีเพียงแค่ชนิดเดียว แต่นักวิทยาศาสตร์บางคนเชื่อว่ามีชนิดที่แยกจากกัน แต่บางคนอาจจะเชื่อว่าเป็นเพียงชนิดย่อย บางคนเชื่อว่าเป็นเพียงความแตกต่างกันทางมอร์พ จากการวิเคราะห์ไมโตคอนเดรียดีเอ็นเอ แสดงให้เห็นว่ามีแน่นอน 2 ชนิดที่เกี่ยวข้องกัน
โดยที่สกุลนี้แยกตัวออกมาจากสกุล "Spheniscus" เมื่อ 25 ล้านปีก่อน และมีสายวิวัฒนาการของตนเองเมื่อ 2.7 ล้านปีก่อน
มิสเตอร์แสบร้ายเกินพิกัด 2
มิสเตอร์แสบร้ายเกินพิกัด 2 () เป็นภาพยนตร์คอมพิวเตอร์แอนิเมชัน 3 มิติ แนวครอบครัวแอกชั่นตลกอเมริกันในปี 2013 ซึ่งเป็นภาคต่อจากมิสเตอร์แสบร้ายเกินพิกัด ในปี 2010 ผลิตโดย อิลลูมิเนชั่น เอ็นเตอร์เทนเมนต์ และจัดจำหน่ายโดย ยูนิเวอร์แซลสตูดิโอส์ กำกับโดย เพอร์เร คอฟฟิน และคริส รีเนาด์ และเขียนโดย ชินโก พอล และเคน ดอรีโอ ออกฉายครั้งแรกรอบปฐมทัศน์ที่ออสเตรเลียเมื่อวันที่ 5 มิถุนายน ค.ศ. 2013 ต่อมาฉายที่อเมริกาในวันที่ 3 กรกฎาคม ค.ศ. 2013
เดอะ วูล์ฟเวอรีน
เดอะวูล์ฟเวอรีน () เป็นภาพยนตร์ซูเปอร์ฮีโรอเมริกัน-ออสเตรเลียนในปี 2013 โดยสร้างมาจากตัวละครในมาร์เวลคอมิกส์ วูล์ฟเวอรีน ออกฉายครั้งแรกในโรงภาพยนตร์เมื่อวันที่ 24 กรกฎาคม ค.ศ. 2013 ในตลาดต่างประเทศ 25 กรกฎาคม ค.ศ. 2013 ในประเทศออสเตรเลีย 26 กรกฎาคม ค.ศ. 2013 ในประเทศสหรัฐอเมริกา
"เดอะวูล์ฟเวอรีน" ได้รับการเปิดตัวที่โรงภาพยนตร์ในระบบ 2 มิติ และ 3 มิติ ณ วันที่ 24 กรกฎาคม ค.ศ. 2013 ในตลาดต่างประเทศ และเมื่อวันที่ 25 กรกฎาคม ค.ศ. 2013 ในประเทศออสเตรเลีย ภาพยนตร์ชุดนี้จะได้รับการเปิดตัว ณ วันที่ 26 กรกฎาคม ค.ศ. 2013 ในสหรัฐอเมริกาและประเทศอินเดีย ภาพยนตร์ชุดนี้ได้รับการจำหน่ายโดยทเวนตี้ เซ็นจูรี่ ฟ็อกซ์ และใช้ชื่อในเวอร์ชันภาษาสเปนกับอดีตสหภาพโซเวียตว่า "วูล์ฟเวอรีน: อิมมอร์ทัล"
ณ วันที่ 25 กรกฎาคม ค.ศ. 2013 ภาพยนตร์ชุดนี้ได้รับความเห็นจากนักวิจารณ์โดยทั่วไปในเชิงบวก ผลรวมวิจารณ์ภาพยนตร์จากเว็บไซต์รอตเทนโตเมโตแสดงความเห็นในเชิงบวก 73 เปอร์เซ็นต์โดยอิงจาก 60 ความคิดเห็น ซึ่งมีค่าเฉลี่ยคะแนนที่ 6.6 เต็ม 10 โดยฉันทามติทางเว็บไซต์ได้แสดงความเห็นว่า "แม้อาจต้องทนต่อความแปลกจากการ์ตูนรูปแบบเดิม แต่วูล์ฟเวอรีนก็เป็นหนึ่งในภาพยนตร์ที่ยึดตามหนังสือการ์ตูนได้โดยรักษาความบันเทิงให้แก่ผู้ชมไว้อย่างประจวบเหมาะ ซึ่งไม่ใช่เพียงความสำเร็จเล็ก ๆ เมื่อพิจารณาถึงลักษณะความเป็นภาพยนตร์ที่หนักแน่น" โดยทางเว็บไซต์ได้แสดงรายการตอบรับของผู้ชมในเชิงบวกที่ 86 เปอร์เซ็นต์ ด้วยคะแนนเฉลี่ย 4.3 เต็ม 5 ปัจจุบันภาพยนตร์ชุดนี้ได้รับคะแนนที่ 54 เต็ม 100 จากการรวบรวมของเว็บไซต์เมตาคริติก
ภาพยนตร์ เดอะวูล์ฟเวอรีน เข้าฉายในประเทศไทยวันที่
25 กรกฎาคม พ.ศ. 2556 ก่อนฉายใน ประเทศสหรัฐอเมริกา
เจอา
คิม ฮโย-จิน (;18 กันยายน 2524 – )หรือชื่อในการแสดงว่า เจอา เป็นนักร้อง ชาวเกาหลีใต้ รู้จักำในสถานะหัวหน้าวงบราวน์อายด์เกิลส์ As a solo artist, she has contributed numerous songs to various soundtracks.
เจอา เกิดวันที่ 18 กันยายน 2524 ที่โซล ประเทศเกาหลีใต้ ก่อนที่เจอาเปิดตัวเป็น Brown Eyed Girls เจอาเคยเป็นสมาชิกของวง OST group 3point แต่เจอาใช้ชื่อ คิม ฮโย-จิน(ชื่อเกิด)ของเธอนั่นเอง เจอาเป็นคนสุดท้ายที่ปล่อยอัลบั้มเดียว
ต้นสังกัดของเธอได้ออกมาบอกว่า เจอา เธอได้ออกเดทกับโปรดิวเซอร์ กับค่าย YG Entertainment ชื่อว่า Choi Pil Kang (also known as PK) มาเป็นเวลาสามปีแล้ว และได้รับการยืนยันจากทวิตเตอร์ของเธอเองด้วย
กรมหมื่นนรินทรพิทักษ์
กรมหมื่นนรินทรพิทักษ์ หรือ พระองค์เจ้า กรมหมื่นนรินทรพิทักษ์ เป็นพระภัสดาในพระเจ้าบรมวงศ์เธอ พระองค์เจ้ากุ กรมหลวงนรินทรเทวี ทั้งเป็นต้นราชสกุล "นรินทรกุล ณ อยุธยา"
กรมหมื่นนรินทรพิทักษ์ มีพระนามเดิมว่า มุก (บางแห่งสะกดว่า มุข) เป็นบุตรของเจ้าพระยามหาเสนาบดี (ผล) มีน้องชายคือเจ้าพระยาอภัยราชา (ปิ่น) ซึ่งเป็นบิดาของเจ้าพระยาบดินทรเดชา (สิงห์ สิงหเสนี)
หลังจากที่มุกเสกสมรสกับพระเจ้าน้องนางเธอ พระองค์เจ้ากุ จึงได้ถูกเรียกว่าหม่อมมุก เพราะเป็นชายผู้ดี ต่อมาได้รับโปรดเกล้าฯ ให้เป็น กรมหมื่นนรินทรพิทักษ์ มีพระโอรส 2 พระองค์ คือ
กรมหมื่นนรินทรพิทักษ์ สิ้นพระชนม์เมื่อเดือน 5 จ.ศ. 1179 ตรงกับ พ.ศ. 2360 และพระราชทานเพลิงพระศพ ณ วัดราชบุรณะ วันพุธที่ 14 พฤษภาคม พ.ศ. 2360 ผู้สืบสันดานของพระองค์กับกรมหลวงนรินทรเทวี คือราชสกุล "นรินทรกุล ณ อยุธยา"
ไบแซนเทียม ล่าแวมไพร์อมตะ
ไบแซนเทียม ล่าแวมไพร์อมตะ () เป็นภาพยนตร์แนวแฟนตาซีสยองขวัญอังกฤษ-ไอร์แลนด์ กำกับโดย Neil Jordan ออกฉายครั้งแรกเมื่อวันที่ 9 กันยายน ค.ศ. 2012 ,31 พฤษภาคม ค.ศ. 2013 ในสหราชอาณาจักร และ28 มิถุนายน ค.ศ. 2013 ในสหรัฐอเมริกา
Filmed in Hastings (UK) - http://www.famouslyhastings.com/visit/byzantium/
รับคำท้าจากพระเจ้า
รับคำท้าจากพระเจ้า () เป็นภาพยนตร์แนวอาชญากรรมสยองขวัญฝรั่งเศส-เดนมาร์กในปี 2013 เขียนและกำกับโดย Nicolas Winding Refn ภาพยนตร์เรื่องนี้ถ่ายทำในกรุงเทพมหานคร ,ประเทศไทย ออกฉายครั้งแรกเมื่อวันที่ 22 พฤษภาคม ค.ศ. 2013
แหยมยโสธร 3
แหยมยโสธร 3 เป็น ภาพยนตร์ไทยแนวตลกสนุกสนาน เป็นภาคต่อของ "แหยมยโสธร 2" ออกฉายเมื่อวันที่ 8 สิงหาคม พ.ศ. 2556 กำกับและนำแสดงโดย เพ็ชรทาย วงษ์คำเหลา และร่วมแสดงโดย นงนุช สมบูรณ์, แวววาว วงษ์คำเหลา, อนุวัติ ทาระพันธุ์, เพทาย วงษ์คำเหลา, ลิขิต บุตรพรม, อิงฟ้า เกตุคำ, รัตติยาภรณ์ ภักดีล้น, จิตรลดาพร กันหาวรรค และเฉิน เชิญยิ้ม ภาพยนตร์ทำรายได้ 64 ล้านบาท
เวลาแห่งความสุขก็ได้ล่วงเลยผ่านฝน ผ่านหนาว ผ่านร้อนมาอีกหลายฤดู “บักแหยม” (หม่ำ จ๊กม๊ก) ผู้มีรักจริงกับ “เจ้ย” (เจเน็ต เขียว) สาวผู้รักมั่นคงมิเคยเสื่อมคลาย ลูกๆ ก็โตจนเรียนจบหรือไม่ก็ออกเรือนกันไปหมด เหลือแค่เพียง “คำผาน” (เพทาย วงษ์คำเหลา) ที่ยังเรียนไม่จบ ซ้ำชั้น ม.ศ.5 มาสามปี สร้างความระทึกใจให้กับกำนันแหยมและเจ้ยเรื่อยมา
จนกระทั่ง “คฑาเทพ” (ลิขิต บุตรพรม) ลูกชายอีกคนของกำนันแหยมกำลังจะเรียนจบกฎหมาย กลับมาเยี่ยมบ้านช่วงปิดเทอม ในระหว่างเดินทางกลับบ้านนั้นคฑาเทพก็ได้พบกับ “รำพัน” (อิงฟ้า เกตุคำ) หญิงสาวที่เดินทางกลับมาพร้อมกันโดยบังเอิญ และทั้งคู่ก็ตกหลุมรักกันตั้งแต่แรกเห็น ความรักของทั้งคู่คงจะผลิบานอย่างที่ควรจะเป็น หากแต่ว่า...รำพันดันเป็นลูกสาวคนโตของ “กำนันปอย” (เฉิน เชิญยิ้ม) เพื่อนรักเพื่อนแค้นในอดีตที่ไปแย่งแฟนเก่าของแหยมมา นั่นคือ “รำพึง” (เอ็นดู วงษ์คำเหลา) ซึ่งยังมี “รำเพย” (รัตติยาภรณ์ ภักดีล้น) ลูกสาวอีกคนที่เป็นถึงดาวประจำโรงเรียนที่คำผานดันตกหลุมรักเข้าให้อีก แล้วมีหรือที่คำผานจะพลาดการชิงชัยรักนี้